Motî:rispåmer - Wikipedia

# Motî:rispåmer

### Èn årtike di Wikipedia.

rispåmer

I. [v.c.]

1. sipåmer (passer a l' claire aiwe ene sacwè k' a stî lavêye avou do savon). Bouwêye par ci, bouwêye par la, Fåt k' on rispåme ci bouwêye la (tchanson des djoûs). Ele rispåme les schieles et ele les leye la souwer, sins les rxhorbi. Li semdi al nute, cwand on s' aveut yeu bagnî dins l' grande tene, Nenene nos rispåméve li tiesse avou do bolant vinaigue, po touwer les pious (O. Marchal, rat. pa L. Mahin). F. rincer.

2. laver (del salåde, des fruts). Ene frazete, c' est ene usteye di manaedje, come on coloe, po sgoter l' salåde, les fraijhes, evnd, cwand k' on ls a rispåmé. F. laver, rincer.

3. frexhi, arouzer. Li vint aveut hoûlé tote li nute et rispåmé les åbes e les displomant di leus dierinnès foyes (A. Henin). E fén fond d' lu-minme, i lyi shonnéve k' ene araedjeye lavasse vineut do rispåmer tot l' prétins del djournêye (J.D. Boussart). F. mouiller, tremper, asperger.

4. (mot d' medcén) rinetyî a l' aiwe (ene playe, èn organe la k' gn a do sûna). L' årtisse a vnou rispåmer l' velire del vatche ki tapéve des mannestés. F. irriguer.

5. passer mwints côps al claire aiwe. Elle alént sbate li bouwêye e bî, et pu li spåmer et rispåmer deus troes côps (A. Schmitz). F. rincer à grande eau.

II. si rispåmer [v.pr.] passer del nete aiwe so s' coir plin d' savnêye. >> si rispåmer l' ouy: aveur bon do rwaitî des sacwès erotikes.

Disfondowes: rispaumer, rispâmer, rispâmî, rispâmè, ruspaumer, ruspâmer, rèspaumè, rèspaumé, rëspaumer. Pc. rèpaumer. Miersipepieuzmint el notûle ALW 5.150.

| rispåmaedje [f.n.] no d' fijhaedje et no di çou k' est fwait (accion eyet si adierça) pol viebe "rispåmer". F. rinçage, trempage, arrosage, aspersion, irrigation, lavage, nettoyage à l'eau.

Prin del pådje «http://wa.wikipedia.org../../../r/i/s/Mot%C3%AE%7Erisp%C3%A5mer.html»

##### Views

- Årtike
- Copene
- Modêye d' asteure

##### Cweri